
MBI MËNYRËN E ORGANIZIMIT DHE REALIZIMIT TË PROCEDURAVE TË PËRQENDRUARA TË PROKURIMIT PUBLIK “NDËRTIM I RI I QENDRËS SË FORMIMIT PROFESIONAL, BERAT” PËR DREJTORINË E SHËRBIMIT KOMBËTAR TË PUNËSIMIT

       Në përputhje të pikës 4, të nenit 102, të Kushtetutës së Republikës së Shqipërisë, ligjit nr. 44/2015 “Kodi i Procedurave Administrative”, ligjit nr. 9643, datë 20.11.2006, “Për prokurimin publik, i ndryshuar, si dhe vendimit të Këshillit të Ministrave nr. 914, datë 29.12.2014, “Për miratimin e rregullave të prokurimit publik

UDHËZOJ:

1. Realizimin e procedurës së prokurimit me objekt “Ndërtim i ri i Qendrës së Formimit Profesional, Berat” me procedurën “Prokurim i përqendruar” nga Ministria e Mirëqenies Sociale dhe Rinisë.
2. Ministria e Mirëqenies Sociale dhe Rinisë merr përsipër rolin e Organit Qendror Blerës për zhvillimin e procedurës së prokurimit në emër dhe për llogari të Shërbimit Kombëtar të Punësimit.
3. Shërbimi Kombëtar i Punësimit duhet të dërgojë pranë Ministrisë së Mirëqenies Sociale dhe Rinisë dokumentacionin e plotë të procedurës me objekt “Ndërtim i ri i Qendrës së Formimit Profesional, Berat”.
4. Ministria e Mirëqenies Sociale dhe Rinisë është përgjegjëse për kryerjen e të gjithë procedurës së prokurimit që nga njoftimi i kontratës e deri te publikimi i njoftimit të fituesit në Sistemin Elektronik të Prokurimeve.
5. Pas njoftimit të fituesit, Ministria e Mirëqenies Sociale dhe Rinisë dërgon pranë Shërbimit Kombëtar të Punësimit, dokumentacionin e plotë në formë të shkruar për të vijuar me nënshkrimin e kontratës përkatëse.
6. Shërbimi Kombëtar i Punësimit është përgjegjës për ndjekjen dhe realizimin e kontratës.
7. Ngarkohen për zbatimin e këtij udhëzimi Ministria e Mirëqenies Sociale dhe Rinisë dhe Shërbimi Kombëtar i Punësimit.
Ky udhëzim hyn në fuqi menjëherë.

